रेड्डी बंधुओं की जमानत पर सुनवाई आज  
शुक्रवार को सीबीआई स्पेशल कोर्ट में चल रही सुनवाई को आज तक के लिए स्थगित कर दिया गया था।
कर्नाटक के पूर्व मंत्री जी जनार्दन रेड्डी और ओबुलापुरम माइनिंग कंपनी के मैनीजग डायरेक्टर श्रीनिवास रेड्डी की जमानत याचिका पर सोमवार को भी सुनवाई होगी। शुक्रवार को सीबीआई स्पेशल कोर्ट में चल रही सुनवाई को आज तक के लिए स्थगित कर दिया गया था। जनार्दन रेड्डी और श्रीनिवास रेड्डी को अवैध खनन के मामले में गिरफ्तार किया गया है।   इधर, रविवार को सीबीआई ने दोनों रेड्डी के दो सहयोगियों एस गुरुलिंगा गौड़ा और राजशेखर गौड़ा के ठिकाने पर छापे मारे। दोनों रेड्डी के करीबी माने जाते हैं।